《书周遇吉传》
清代·李重华

为扰潼关突蓟丘，大同搏战鬼神愁。辞家战士无旋踵，报国将神有断头。

致死已摧狂孽势，迎降真恨贼臣谋。十三陵末馀抔土，千古忠魂哭未休。

作者简介：清江苏吴县人，字实君，号玉洲。李寅子。雍正二年进士，官编修。工诗。生平游踪，历巴蜀，过秦、汉、唐之故都，望终南、武关之形胜，登泰山，谒孔林，登临凭吊，发而为诗，颇得江山之助。有《三经附义》、《贞一斋集》。